Diari Oficial de la Generalitat Valenciana


Sumari del DOGV 8134, del 25-09-2017 (2017/8290)

CORRECCIÓ d'errades de les ordres 14/2017 i 15/2017, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, per les quals es convoquen proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure i torn de persones amb diversitat funcional, convocatòria 2/16, i torn de promoció interna, convocatòria 3/16, corresponent a l'oferta d'ocupació pública de 2016 per al personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8290


Data del document
:   18-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de les ordres 14/2017 i 15/2017, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, per les quals es convoquen proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure i torn de persones amb diversitat funcional, convocatòria 2/16, i torn de promoció interna, convocatòria 3/16, corresponent a l'oferta d'ocupació pública de 2016 per al personal de l'Administració de la Generalitat. [2017/8290]  
  
Publicades les ordres 14/2017 i 15/2017, de la Conselleria de Justícia, Administració Pública, Reformes Democràtiques i Llibertats Públiques, el 4 d'agost de 2017 (DOGV 8099), per les quals es convoquen proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure i torn de persones amb diversitat funcional, convocatòria 2/16, i torn de promoció interna, convocatòria 3/16, s'han detectat els següents errors i es procedeix a corregir-los.  
  
- En la convocatòria 2/16, d'accés lliure i torn de persones amb diversitat funcional:  
  
En l'annex IV, apartat A, experiència professional, punt 1.2.  
  
On diu:  
«Per treballs realitzats en l'Administració de la Generalitat Valenciana, en altres administracions públiques o en entitats de dret públic, vinculades o dependents d'una administració pública territorial, no previstos en l'apartat anterior, a raó de 0,9 punts per cada mes complet de serveis en actiu»;  
  
Ha de dir:  
«Per treballs realitzats en l'Administració de la Generalitat Valenciana, en Altres administracions públiques o en entitats de dret públic, vinculades o dependents d'una administració pública territorial, no previstos en l'apartat anterior, a raó de 0,09 punts per cada mes complet de serveis en actiu».  
  
  
En l'annex IV, apartat A, experiència professional, punt 1.3,  
  
On diu:  
«Per treballs realitzats en societats públiques mercantils i fundacions públiques en llocs amb les funcions pròpies del cos superior de gestió de tributs, a raó de 0,7 punts per mes complet de serveis en actiu»;  
  
  
Ha de dir:  
«Per treballs realitzats en societats públiques mercantils i fundacions públiques en llocs amb les funcions pròpies del cos superior de gestió de tributs, a raó de 0,07 punts per mes complet de serveis en actiu».  
  
  
- En la convocatòria 2/16, torn d'accés lliure i torn de persones amb diversitat funcional i en la convocatòria 3/16, torn de promoció interna:  
  
  
En l'apartat 8.2.3, tercer exercici,  
  
On diu:  
«Consistirà a desenvolupar per escrit, en un temps màxim d'hora i mitja, un tema, a triar per cada aspirant, entre els dos extrets a l'atzar per l'òrgan tècnic de selecció, d'acord amb el temari de dret financer i tributari que figuren en l'annex II»;  
  
Ha de dir:  
«Consistirà a desenvolupar per escrit, en un temps màxim d'hora i mitja, un tema extret a l'atzar per l'òrgan tècnic de selecció, en el moment de fer la prova, entre els temes incloses en el temari de dret financer i tributari que figuren en l'annex II».  
  
Així mateix, i amb l'objecte d'evitar possibles perjuís als aspirants, es prorroga el termini de presentació d'instàncies en vint dies hàbils, comptats a partir de l'endemà de la publicació d'aquesta correcció d'errades en el Diari Oficial de la Generalitat Valenciana.  
  
  
València, 18 de setembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.